उन्होंने कहा कि भ्रष्टाचार मुक्त भारत करने का ढोल पीटने वाले मोदी की सरकार में रक्षा सौदों में भारी धांधली हुई है। इतना ही नहीं केंद्र की सरकार हर मोर्चे पर विफल साबित हुई है। प्रदेश सरकार पर तंज कसते हुए उन्होंने कहा कि प्रदेश की योगी सरकार भी हर मोर्चे पर विफल साबित हुई। अपराधियों एवं अपराध पर सरकार का कोई नियंत्रण नहीं रहा। प्रदेश को अपराध मुक्त करने का दावा करने वाले योगी आदित्यनाथ की सरकार में अपराधी खुलेआम घूम रहे हैं। आए दिन लूट, हत्या, चुनौती, बलात्कार जैसी घटनाएं कर अपराधी खुलेआम सरकार को चुनौती दे रहे हैं। सरकार अपराधिक घटनाओं पर लगाम नहीं लगा पा रही है। बेरोजगार दर-दर की ठोकरे खाने को विवश है। सरकार रिक्तियां तो निकाल रही है परन्तु नियुक्ति नहीं हो पा रही है। किसान मजदूर सभी सरकार के क्रियाकलापों से परेशान है। गड्ढा मुक्त अभियान स्वयं सरकार को मुँह चिढा रहे हैं। केन्द्र एवं प्रदेश दोनों ही सरकारों से देश एवं प्रदेश की जनता का मोह भंग हो चुका है जनता इनके असली चेहरे को देख चुकी है। उत्तर प्रदेश सहित देश के अन्य प्रदेशों में चुनाव से पूर्व बनने वाले गठबंधन को देश की जनता आगामी आम चुनावों में पूर्ण बहुमत के साथ केंद्र की सत्ता सौपने को तैयार बैठी है। इस मौके पर दिनेश तिवारी, युवा कांग्रेस के प्रदेश सचिव अभिषेक शुक्ल, विश्वनाथ गुप्त सदस्य प्रदेश कांग्रेस, सौरभ तिवारी, ब्रम्हदेव दुबे आदि उपस्थित रहे।